laion/Wikipedia-Exotic huggingface dataset:
ורטן ממיקוניאן

ורטן ממיקוניאן (בארמנית: Վարդան Մամիկոնյան; בפרסית אמצעית: Wardān‏; 387–451) הוא קדוש ארמני, מצביא, גיבור לאומי וקדוש מעונה של הכנסייה הארמנית. נודע כמי שהנהיג את הצבא הארמני בקרב אווריאר נגד האימפריה הסאסאנית. פסליו מעטרים ערים ארמניות מרכזיות ועל שמו נקראות כנסיות רבות, בהן St. Vartan Armenian Cathedral, הקתדרלה הארמנית בניו יורק. נולד בכפר ארטשט (בארמנית: Արտաշատ; ביוונית עתיקה: Ἀρτάξατα) שליד העיר מוש (כיום בטורקיה). אביו השתייך לאחת ממשפחות האריסטוקרטיה העליונות, אמו הייתה בתו של הקתוליקוס יצחק (ראש הכנסייה הארמנית בראשית המאה החמישית). בשנת 432 מונה למפקד הכללי של הכוחות הצבאיים של האימפריה הסאסאנית (ששלטה בארמניה) וזומן לבירת האימפריה, קטסיפון, לפי מדיניותו של שליט האימפריה, יזדגרד השני, שביקש לקרב אליו את העילית של בני הלאומים השונים ולכפות עליהם את דת הזורואסטריות הפרסית. עם שובו לארמניה ב-450 התכחש ורטן לדת הזורואסטריות והחל להוביל את המרד הארמני למען הכרה אימפריאלית בנצרות הארמנית, שפולחנה דוכא וכנסיותיה נהרסו, ולמתן חופש דת לארמנים לקיים את אמונתם הנוצרית. ב-26 במאי 451 התרחש קרב בין צבא האימפריה הסאסאנית לבין הארמנים. תאודוסיוס השני, קיסר האימפריה הביזנטית הבטיח לסייע לארמנים ולתמוך בהם, אך הוא מת וכוחותיו לא הגיעו לשדה הקרב באווריאר שבמישור וספורקן (ליד ימת ואן). הצבא הארמני מנה כ-60,000 איש והיה מורכב מאנשי העם הפשוט, אך הונהג על ידי בני אצולה שזכו להכשרה צבאית ובהם פרשים שנחשבו לכוח צבאי מעולה. הצבא האימפריאלי הפרסי, מנגד, היה גדול פי שלושה וכלל יחידות מאומנות ומיומנות שכללו גם פילי מלחמה. לאחר לחימה אמיצה ונחושה מן הצד הארמני, נוצחו לבסוף הארמנים וורטן עצמו הוצא להורג יחד עם שמונה מקציניו. על מנת לכבות כליל את אש המרד, השליך השליט יזדגרד השני את האצולה הארמנית לכלא ומינה מושל תקיף. אולם אש המרד לא כבתה ומחתרת ארמנית המשיכה לפעול במשך עשרות שנים, מונהגת על ידי אחיינו של ורטן, והן ממיקוניאן. ב-484 הביא המרד הארמני לחתימת הסכם עם השליט הסאסאני בלש (אחיו ויורשו של פירוז הראשון, בנו של יזדגרד השני), אשר התיר חופש דת לארמנים, התיר להם לבנות מחדש את כנסיותיהם ואף מינה את והן ממיקוניאן למושל ארמניה. לאור זאת רואים הארמנים בקרב אווריאר ניצחון וחוגגים את ה-26 במאי כחג דתי. בתו, שושניק (בארמנית: Շուշանիկ; בגאורגית: შუშანიკი) נולדה בשנת 440 לערך. היא נישאה לאציל גאורגי שפנה נגד הנצרות, אימץ את הזורואסטריות וביקש לכפות את האמונה על אשתו. הוא עינה אותה עד מוות, כאשר היא מסרבת לקבל על עצמה אמונה זרה. שושניק נחשבת לקדושה מעונה בכנסייה הגאורגית האורתודוקסית ובכנסייה הארמנית. החיבור "מות הקדושים של המלכה שושניק הקדושה" מאת יאקוב צורטאוולי, הוא החיבור הקדום ביותר בשפה הגאורגית. באיקונוגרפיה מתואר ורטן פעמים רבות כורע ברך לפני מזבח, לבוש כלוחם, עם בתו לצדו. מדיה וקבצים בנושא ורטן ממיקוניאן בוויקישיתוף St. Vartan The Warrior And His Companions, אתר הכנסייה הארמנית The War of Vartan, אתר תרבות ארמני. מאמר מאת James R. Russell, אוניברסיטת קולומביה, 1981 ורטן ממיקוניאן, באתר אנציקלופדיה בריטניקה (באנגלית) קרב אווריאר, בספר היסטוריה ארמנית הטקסט המלא מתורגם, עם הקדמה בתרגום Krikor Vardapet Maksoudian ובעריכת Christopher H. Zakian
בית גורדון

בית גורדון הוא מוזיאון טבע, חקלאות, היסטוריה, ארכאולוגיה ואנתרופולוגיה בדגניה א'. המוזיאון הוקם בשנת 1935 על שם אהרון דוד גורדון להנצחת ערכיו ומורשתו על ידי חברי קבוצת דגניה א'. יעקב פלמוני התבקש לקבל על עצמו את הקמת המוזיאון והוא זה שהנחה את עקרונות עיצובו ותכניו החינוכיים והתרבותיים של הבית. במוזיאון מוצגים פוחלצים של בעלי החיים והציפורים החיים באזור הכנרת, אוספי צמחים וחרקים, וכן, מאז שנת 1977 מוצגים במוזיאון ממצאים ארכאולוגיים וארכיטקטוניים שנמצאו בחפירות ארכאולוגיות מאזור הכנרת. המוזיאון שם דגש על ההיסטוריה של הדיג והשייט בכנרת. בשנת 1983 נכנס למבנה בית ספר שדה כינרות שפעל מטעם החברה להגנת הטבע. בית ספר זה נסגר. מבנה המוזיאון, משנת 1935, תוכנן על ידי האדריכל מיכאל לשצ'ינר (אך הדבר אינו ברור לגמרי וייתכן ובפרויקט היו מעורבים גם האדריכלים יוחנן רטנר ובנימין אנקשטיין). המבנה בולט בסגנון הבאוהאוס שלו ובצורה הייחודית של המגדל הבנוי בו, ונחשב מבנה לשימור על ידי המועצה לשימור אתרי מורשת בישראל. בית גורדון, ספר הכנרת, חלק ב': חופים ואתרים בעריכת יצחקי גל, משרד הביטחון, ההוצאה לאור. בית גורדון, מטמוני הארץ, מסע אל אוצרות נעלמים, נירית שלו כליפא, מפה, 2006 מדיה וקבצים בנושא בית גורדון בוויקישיתוף אתר האינטרנט הרשמי של בית גורדון הנחת אבן פינה לבית א. ד. גורדון בדגניה, דבר, 23 ביולי 1935 "בית גורדון", דבר, 7 במרץ 1941 י. פלמוני, בית גורדון: בית לטבע ולחקלאות ע"ש א. ד. גורדון בדגניה, דבר, 17 בספטמבר 1944 דוד שליו, האיש מ"בית גורדון", דבר, 6 ביוני 1958 חדשות השבת, כאן 11, איטה גליקסברג "המוזות התכסו באבק": בדגניה משקמים את מוזיאון הטבע שהזדקן, סרטון באתר יוטיוב (אורך: 10:56) מיכאל יעקובסון: סיבוב בבית גורדון בקבוצת דגניה א' – 100 שנים לפטירת א"ד גורדון, באתר 'חלון אחורי', 22 בפברואר 2022 בית גורדון (דגניה א), דף שער בספרייה הלאומית בית גורדון, גורדון באתר המועצה לשימור אתרים
אדוארד רוזנטליס

אדוארד רוזנטליס (בליטאית: Eduardas Rozentalis; נולד ב-27 במאי 1963) הוא שחמטאי סובייטי-ליטאי-ישראלי בדרגת רב-אמן. אדוארד רוזנטליס נולד בווילנה, ליטא (אז ברית המועצות). אימו הייתה אלופת ליטא בשחמט לנשים וגם אביו היה שחמטאי בצעירותו. בשנת 1984 רוזנטליס ניצח באליפות ברית המועצות לצעירים. הוא היה אלוף ליטא בשנים 1981, 1983 ו-2002. בשנות ה-80 של המאה ה-20 הוא התחיל להשתתף בתחרויות בינלאומיות. בשנת 1989 הוא זכה במקום שלישי בתחרות בתל אביב במסגרת המכביה השלוש-עשרה. הוא זכה במקום שלישי גם ב-2017 במכביה העשרים. הוא היה חבר נבחרת ליטא באולימפיאדת השחמט ובאליפות אירופה לנבחרות. בשנת 1987 השיג דרגת אמן בינלאומי ובשנת 1991 דרגת רב-אמן. החל מ-2002 הוא חבר בקבוצת מועדון הפועל כפר סבא בליגה הלאומית. בשנת 2009 הוא סיים במקום החמישי באליפות ארצות הברית הפתוחה (ניצח בן פיינגולד). בשנת 2015 רוזנטליס זכה במקום השני באליפות העולם לסניורים (50+). בשנת 2017 הוא סיים במקום הרביעי בתחרות ביוון (אחרי יבגני לוין). בשנת 2016 פרסם ספר שחמט "החילופין הנכונים במשחק הסיום". בשנים 1992–2016 השתתף רוזנטליס ב-11 אולימפיאדות שחמט: מדיה וקבצים בנושא אדוארד רוזנטליס בוויקישיתוף אדוארד רוזנטליס, באתר צ'סגיימס (באנגלית) אדוארד רוזנטליס, באתר פיד"ה (באנגלית) אדוארד רוזנטליס, באתר האיגוד הישראלי לשחמט ריאיון עם אדוארד רוזנטליס, באתר צ'סדום, 13 בפברואר 2008 (באנגלית) Rozentalis, Eduardas - Men's Chess Olympiads, באתר אולימפבייס (באנגלית)
Tranquility Base Hotel & Casino

Tranquility Base Hotel & Casino הוא אלבום האולפן השישי של להקת האינדי רוק הבריטית ארקטיק מאנקיז. כל השירים נכתבו על ידי סולן הלהקה, אלכס טרנר. מידע על האלבום Tranquility Base Hotel & Casino באתר MusicBrainz מידע על האלבום Tranquility Base Hotel & Casino באתר AllMusic האלבום Tranquility Base Hotel & Casino באתר Discogs מני אבירם‏, חתיכת בלגן: הילדים שלכם לא יאזינו לאלבום החדש של ארקטיק מאנקיז, באתר וואלה, 10 במאי 2018 עמי פרידמן, החדש של ארקטיק מאנקיז: ההברקה שלא ציפינו לה, באתר ynet, 17 במאי 2018 אבי פיטשון, "ארקטיק מאנקיז" החדש: מוזיקת לאונג' לבית מלון על הירח? יותר בכיוון פיאנו בר באילת, באתר הארץ, 16 במאי 2018 יקי הפשטיין, ‏כוכב הקופים: ארקטיק מאנקיז יוציאו אתכם למסע בחלל, בעיתון מקור ראשון, 1 ביוני 2018 ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
רחוב מלכי ישראל

האם התכוונתם ל... רחוב מלכי ישראל (ירושלים) – הרחוב המרכזי בשכונת גאולה בירושלים. רחוב מלכי ישראל (תל אביב) – רחוב מרכזי בתל אביב-יפו, סמוך לכיכר רבין.
פריטה (פירושונים)

האם התכוונתם ל... פְּריטה – נגינה בכלי מיתר באמצעות הרטטת מיתריו, אופייני בעיקר לגיטרה. כלי פריטה – משפחת כלי נגינה בתוך כלי המיתר שנהוג לנגן בהם על ידי פריטה. פריטה לסירוגין – שיטה לפריטה על ידי מפרט. בדז'יך פְריטה (Fritta) - קריקטוריסט צ'כי-יהודי. פַּאריטה (Parita) - אוניית מעפילים שפעלה במסגרת עליית אף על פי. פַּאריטה (עיירה) (Parita) - עיירה במחוז אררה בפנמה. פרט
טורניר אליפות בריטניה (WWE)

טורניר אליפות בריטניה (באנגלית: United Kingdom Championship Tournament) הוא אחד מאירועי השלם וצפה של ארגון ההיאבקות, ה-WWE, ומשודר אחת לשנה בערוץ של ה-WWE Network. האירוע נערך לראשונה בשנת 2017 ונפרס על פני יומיים בבלקפול, אנגליה. שנה לאחר מכן, הוחלט שהאירוע יוזז מאמצע חודש ינואר לאזור עונת הקיץ, אך עדיין יתפרס על פני יומיים והפעם יתקיים בלונדון, כשהאירוע עצמו צולם בתאריכים ה-18 וה-19 ביוני 2018, ושודר שבוע לאחר מכן, בתאריכים ה-25 וה-26 ביוני 2018. אתר האינטרנט הרשמי של טורניר אליפות בריטניה (באנגלית) טורניר אליפות בריטניה השני ייערך באולם רויאל אלברט הול
טורניר אליפות בריטניה (2017)

טורניר אליפות בריטניה (2017) (באנגלית: United Kingdom Championship Tournament 2017) היה אחד מאירועי השלם וצפה של ארגון ההיאבקות, ה-WWE, ששודר בערוץ של ה-WWE Network. האירוע התפרס על פני יומיים בין התאריכים 14 ל-15 בינואר 2017, כשבערב הראשון התקיימו הקרבות של הסיבוב הראשון, בעוד שהערב השני כלל את כל שאר הקרבות כולל קרב הגמר. הטורניר נערך באולם האמפרס בולרום בבלקפול, לנקשייר, אנגליה. ב-15 בדצמבר 2016 ב-O2 ארנה, טריפל H הודיע שבחודש ינואר ארגון ה-WWE יכתיר את אלוף בריטניה הראשון של ה-WWE. הכתרת האלוף נקבעה לאחר אירוע בן יומיים ב-14 וב-15 בינואר, כטורניר בן 16 משתתפים על אליפות בריטניה. האירוע שודר בערוץ ה-WWE Network. המשתתפים האלה הוכרזו לטורניר, אך לא נבחרו בין 16 המשתתפים הסופיים. הם היו משתתפים ששימשו כגיבוי במקרה והיו פציעות של אחד מ-16 המשתתפים הסופיים, מה שלא קרה בפועל. ב-9 בינואר 2017 פורסמו באתר הרשמי של ה-WWE ההתמודדויות שצפויות להיערך במהלך הטורניר. הגבלות הזמן היו: סיבוב ראשון: 15 דקות רבע גמר: 20 דקות חצי גמר: 30 דקות גמר: ללא הגבלת זמן ב-15 במאי 2017 התקיים אירוע ספיישל על אליפות בריטניה, ששודר ארבעה ימים לאחר מכן. באפריל 2018, ה-WWE הודיעו על קיומו של אירוע שני במסגרת טורניר אליפות בריטניה, שייערך ב-18 וב-19 ביוני באולם הרויאל אלברט הול. אתר האינטרנט הרשמי של טורניר אליפות בריטניה טורניר אליפות בריטניה, ברשת החברתית פייסבוק טורניר אליפות בריטניה, ברשת החברתית אקס (טוויטר) טורניר אליפות בריטניה מגיע לערוץ ה-WWE Network בחודש ינואר מארק אנדרוז טיילר בייט דני בורץ' ג'וסף קונרס ג'ורדן דבלין ג'יימס דרייק פיט דאן H.C. דאייר סם גראדוול סקסון האקסלי רוי ג'ונסון דן מולוני טרנט סבן טאקר טייסון טי בון וולפגנג קרבות טורניר אליפות בריטניה הראשון פורסמו כולל חשיפת המנצחים של הסיבוב הראשון הכירו את אנדי שפרד, הכרוז של ה-WWE במסגרת טורניר אליפות בריטניה ספיישל על אליפות בריטניה צפוי להיות משודר ביום שישי בערוץ של ה-WWE Network טורניר אליפות בריטניה השני ייערך באולם רויאל אלברט הול
יחסי אוסטריה–אוקראינה

יחסי אוסטריה–אוקראינה הם יחסי החוץ בין אוסטריה לבין אוקראינה. שתי המדינות כוננו יחסים דיפלומטיים בשנת 1992. מבחינה היסטורית, חלק גדול של מערב אוקראינה (גליציה, קרפטיה וצפון בוקובינה) היו חלק מהאימפריה האוסטרו-הונגרית, ונמצאים כיום בשטחי מחוז לבוב, מחוז איוואנו-פרנקיבסק, מחוז טרנופול, מחוז צ'רנוביץ וזקרפטיה. במהלך מלחמת העולם הראשונה אוקראינה נכבשה על ידי מעצמות המרכז, ובתוכם גם כוחות אוסטריים, אשר הדפו את הבולשביקים מחוץ למדינה. הסכם ברסט-ליטובסק בשנת 1918 היה ההסכם הבינלאומי העיקרי הראשון שבו הופיעה אוסטריה כאומה. באוקטובר 1998, נשיא אוקראינה ליאוניד קוצ'מה ביקר באופן רשמי באוסטריה, ובמאי 2000, נשיא אוסטריה תומאס קלסטיל ביקר באוקראינה. מדיה וקבצים בנושא יחסי אוסטריה–אוקראינה בוויקישיתוף משרד החוץ האוסטרי: רשימה של הסכמים בילטראליים עם אוקראינה (בגרמנית) שגרירות אוסטריה בקייב (גרמנית ואוקראינית) שגרירות אוקראינה בווינה "Ukraine's Kuchma in Vienna for EU visit". BBC World Service. 1998-10-14. נבדק ב-19 בנובמבר 2008. {{cite news}}: (עזרה) "Manager erteilen Ukraine Kopfwäsche" (בגרמנית). WirtschaftsBlatt. 2000-05-20. אורכב מ-המקור ב-2013-01-14. נבדק ב-19 בנובמבר 2008. {{cite news}}: (עזרה) (הקישור אינו פעיל, 23 ביוני 2019)
יחסי אוקראינה–סין

יחסי אוקראינה–סין הם יחסי החוץ בין אוקראינה לבין סין. היחסים הדיפלומטיים בין המדינות כוננו בשנת 1992. יחסי הסחר בין המדינות התגברו מאז 2008, וחברות סיניות מעוניינות להשקיע בבניית כביש טבעת סביב קייב, בבניין מספר גשרים על פני הדנייפר. סין מתכוונת לספק הלוואה של 25 מיליון יואן (כ-3.7 מיליון דולר) לאוקראינה. במהלך מגפת השפעת באוקראינה בשנת 2009, ממשלת סין העניקה סיוע לאוקראינה בשווי כולל של 3.5 מיליון יואן ($500,000) וסיפקה התקני אבחון, מסכות, משקפיים, כפפות, ואמצעים אחרים של הגנה לאוקראינה. אוקראינה החליפה את ארצות הברית, כיצואנית הגדולה ביותר של תירס לסין. China, Ukraine agree to enhance cooperation, UNIAN (October 27, 2009) China wants to invest in construction of large ring road around Kyiv, says Tymoshenko (אורכב 29.02.2012 בארכיון Wayback Machine), Interfax-Ukraine (June 22, 2009) (הקישור אינו פעיל, 30 ביוני 2019) China To Provide Grant Of USD 3.7 Million To Ukraine (אורכב 05.02.2013 ב Archive.today), Ukrainian News Agency (July 2, 2009) (הקישור אינו פעיל, 30 ביוני 2019) China to allocate $500,000 to Ukraine to fight epidemic of flu, Kyiv Post (November 6, 2009) Ramani, Samuel (24 ביולי 2015). "Hey, Putin, have you seen how much China is investing in Ukraine?". WaPo. נבדק ב-25 ביולי 2015. {{cite news}}: (עזרה)
יחסי ארצות הברית – ג'יבוטי

יחסי ארצות הברית–ג'יבוטי הם היחסים הדו-צדדיים בין ארצות הברית לבין ג'יבוטי. באפריל 1977 הקימה ארצות הברית קונסוליה כללית בג'יבוטי, ועם עצמאות ג'יבוטי ביוני 1977, העלתה את מעמד שליחותה לשגרירות. שגריר ארצות הברית הראשון ברפובליקה של ג'יבוטי הגיע באוקטובר 1980. במהלך העשור האחרון, ארצות הברית הייתה ספקית עיקרית של סיוע הומניטרי להקלה על רעב, ומימנה חסות על שירותי בריאות, חינוך, ממשל תקין ותוכניות סיוע ביטחוני בג'יבוטי. ג'יבוטי אפשרה לצבא ארצות הברית, כמו גם לצבא של מדינות אחרות, גישה לנמלי התעופה ולמתקני התעופה שלה. ממשלת ג'יבוטי תומכת מאוד באינטרסים של ארצות הברית ושל המערב, בפרט במהלך מלחמת המפרץ בשנים 1990–1991 ולאחר פיגועי 11 בספטמבר 2001. ב-2002 הסכימה ג'יבוטי לארח נוכחות צבאית אמריקנית במחנה למונייה, המונה כיום כ-4,000 איש. אנשי השירות בארצות הברית, מספקים תמיכה הומניטרית בפיתוח, סיוע ביטחוני וסיכולי טרור לאנשים ולממשלות של קרן אפריקה ותימן. כקורבן של פיגועי טרור בינלאומיים קודמים, הנשיא ממשיך לנקוט עמדה פרואקטיבית נגד הטרור. "העובדה שאנו מקדמים בברכה את כוחות ארצות הברית בארצנו מראים את תמיכתנו בשלום הבינלאומי ובשלום באזורנו", אמר נשיא ג'יבוטי, איסמאעיל עומאר גואלה. "אנו עושים זאת למען שלום בעולם ושלום באפריקה". שגרירת ארצות הברית לג'יבוטי היא גיטה פאסי. בשנת 2014, הגיעה ארצות הברית להסכם ארוך טווח עם ממשלת ג'יבוטי כדי להמשיך להשתמש במחנה למונייה. הצבא האמריקני משתמש גם במסלולי המראה בחלקים נידחים יותר של המדינה לצורך פעולות מזל"ט מחוץ לבסיס ההסכם, הנשיא ברק אובמה אף התחייב להגדיל את הסיוע הכספי לג'יבוטי, ואף לעזור להרחיב את כישורי ההדרכה וסיוע החוץ. יחסי החוץ של ארצות הברית יחסי ארצות הברית-אתיופיה יחסי אריתריאה-ארצות הברית מדיה וקבצים בנושא יחסי ארצות הברית – ג'יבוטי בוויקישיתוף ההיסטוריה של יחסי ג'יבוטי–ארצות הברית השגרירות של ארצות הברית בג'יבוטי Goldfarb, Zachary (5 במאי 2014). "U.S., Djibouti reach agreement to keep counterterrorism base in Horn of Africa nation". וושינגטון פוסט. נבדק ב-6 במאי 2014. {{cite news}}: (עזרה) Schmitt, Eric (5 במאי 2014). "U.S. Signs New Lease to Keep Strategic Military Installation in the Horn of Africa". New York Times. נבדק ב-6 במאי 2014. {{cite news}}: (עזרה)
הר ולקאם

הר ולקאם (באנגלית: Welcome Mountain) הוא הר גבוה המתנשא מעל סביבתו, הממוקם דרומית-מזרחית להר סות'ארד בנונאטאקי אאוטבק באנטארקטיקה. להר שלוש פסגות, שהגבוהה בהן מתנשאת לגובה של 2,505 מעל פני הים. ההר התגלה על ידי משלחת הסקר האמריקאית החוצה את אדמת ויקטוריה (U.S. Victoria Land Traverse party) בין השנים 1959–1960.  ההר נקרא בשם זה (ולקאם - מילולית "ברוכים הבאים") מאחר שהיה ההר הראשון שראתה המשלחת, לאחר שלושה חודשים של הליכה במישור שטוח. • Gunter Faure, Teresa M. Mensing, The Transantarctic Mountains: Rocks, Ice, Meteorites and Water, PP 109 - 110 • Edmund Stump, The Ross Orogen of the Transantarctic Mountains, PP 17-18 הר ולקאם באתר הסקר הגאולוגי של ארצות הברית מפת אזור הר ולקאם שהוכנה על ידי הסקר הגאולוגי של ארצות הברית הר ולקאם באתר הגאזט האנטארקטי של ממשלת אוסטרליה תצלום לוויין של הר ולקאם מידע גאוגרפי והיסטורי
חטוף (סרט, 2017)

חטוף (באנגלית: Kidnap) סרט מתח אמריקאי משנת 2017 עם האלי ברי בתפקיד הראשי. זה הסרט השני שלה העוסק בחטיפה לאחר "הקריאה" משנת 2013. קרלה דייסון (האלי ברי) היא אם יחידנית המגדלת את בנה פרנקי בן השש (סייג' קוריאה) ועובדת למחייתה כמלצרית בדיינר בניו אורלינס. לאחר גמר המשמרת בדיינר היא לוקחת את פרנקי לבלות בפארק העירוני. היא משוחחת עם עורך הדין שלה בענייני משמורת על פרנקי ובתום השיחה היא רואה שפרנקי איננו וגם לא עונה לקריאותיה. לבסוף היא מבחינה באשה שגוררת את פרנקי ומכניסה אותו בכוח למכונית פורד מוסטנג ירוקה. המכונית מתחילה לנסוע וקרלה נתלית עליה עד שהיא נזרקת לכביש. היא מצליחה להגיע למכוניתה ומכאן מתחיל מרדף ארוך אחרי החוטפים. לאחר מרדף ארוך נעצרת מכונית החוטפים וממנה יוצאת האשה המזהה עצמה בשם מרגו (כריס מגין) ודורשת 10.000$ מקרלה היא נכנסת למכוניתה של קרלה ומורה לה לנסוע בעקבות מכוניתו של חברה החוטף (ליו טמפל). בעברם במנהרה היא תוקפת את קרלה אך זו מצליחה להתגבר עליה ולהשליכה מהרכב. החוטף ממשיך בנסיעתו ומעורב בתאונת דרכים שלאחריה הוא יוצא מהרכב עם פרנקי. קרלה מגיעה לתחנת משטרה ומתקבלת בקרירות. היא מסתכלת בקיר המלא תמונות של ילדים נעדרים ומחליטה לוותר על עזרת המשטרה ולהמשיך את המרדף בעצמה. היא מצליחה לעצור נהג ומספרת לו על המרדף הם מזהים את מכונית החוטף אך החוטף פוגע בהם במכוניתו. הנהג נהרג ומכונית החוטף נעצרת. קרלה הפצועה זוחלת למכונית אך פרנקי לא שם. החוטף פותח עליה באש אך היא משחררת את מעצורי הרכב שמידרדר ופוגע בעץ. המכה הורגת את החוטף. קרלה שולפת את ארנקו ובו כתובתו. היא מגיעה לבית ביער ומבחינה במרגו נכנסת לאסם. לאחר שהיא מזעיקה את המשטרה כשהיא מתגנבת לאסם היא קוראת לפרנקי שעונה לה כי הוא בקומה העליונה עם שתי בנות חטופות. מרגו שומעת את הקולות ומחפשת את קרלה ובנה המתחבאים בנחל מתחת לגשר עץ. קרלה דוחפת את מרגו למים ומטביעה אותה. הם חוזרים לאסם ולפתע מופיע שם גבר מזוקן עם רובה. קרלה מספרת לו את סיפור החטיפה והוא אומר שיש להוריד את הבנות מלמעלה, בשנייה האחרונה מבינה קרלה שהגבר הזה הוא ראש הכנופיה היות שלא סיפרה לו על הבנות והיא הורגת אותו במכת מעדר. לבסוף מגיעים השוטרים וקרלה ומתפרסמת כגיבורת היום שחשפה רשת עולמית של מבריחי ילדים. אתר האינטרנט הרשמי של חטוף חטוף, ברשת החברתית פייסבוק חטוף, ברשת החברתית אקס (טוויטר) חטוף, ברשת החברתית אינסטגרם "חטוף", במסד הנתונים הקולנועיים IMDb (באנגלית) "חטוף", באתר נטפליקס "חטוף", באתר AllMovie (באנגלית) "חטוף", באתר Rotten Tomatoes (באנגלית) "חטוף", באתר Box Office Mojo (באנגלית) "חטוף", באתר Metacritic (באנגלית) "חטוף", באתר אידיבי "חטוף", באתר Hulu סרטים (באנגלית) "חטוף", במסד הנתונים הקולנועיים KinoPoisk (ברוסית) קדימון לסרט חטוף, באתר יוטיוב
הר טובקאל

הר טובקאל (בערבית: توبقال; בברברית: ⵜⵓⴱⴽⴰⵍ או ⵜⵓⴱⵇⴰⵍ) הוא הר במרכז מרוקו, ברכס "האטלס הגבוה" שבהרי האטלס, כ-63 ק"מ דרומית למרקש. ההר מתנשא לגובה של 4,167 מטרים, והוא ההר הגבוה ביותר בהרי האטלס, במרוקו בפרט ובצפון אפריקה ובעולם הערבי בכלל, ומהווה יעד תיירותי פופולרי, כחלק מהפארק הלאומי טובקאל (אנ'). בחורף, ההר מושך אליו גולשי סקי, בייחוד באתר הסקי "אוקיימדן". בחודשי הקיץ, ההר מהווה מוקד למטפסי הרים ולמטיילי טרקים. מספר מסלולי טרק שונים מוליכים אל ההר דרך הכפרים הברבריים שבסביבתו, ואורכים בין 7 שעות לתשעה ימים. במורדות ההר שוכן אגם טיפני. בכפר הברברי ארומד(אנ'), נמצא קברו של סידי שמהרוש, הנחשב על ידי המקומיים למסוגל לגירוש שדים. בדרך אל ההר מצויים מספר כפרים ברבריים, בהם: אימליל (אנ'), ארומד, טאשדירית, טיסלדאי ואמסוזרט. ההעפלה הראשונה הידועה של מטפסים לפסגת ההר התרחשה ב-12 ביוני 1923. מדיה וקבצים בנושא הר טובקאל בוויקישיתוף הר טובקאל, באתר אנציקלופדיה בריטניקה (באנגלית) העפלת אירופאים ראשונה. ייתכנו העפלות קדומות של מקומיים טרק לג'בל טובקאל אתר "למטייל" ערך זה הוא קצרמר בנושא גאוגרפיה של מרוקו ובנושא הרים. אתם מוזמנים לתרום לוויקיפדיה ולהרחיב אותו.
השקמה של זכאוס

השקמה של זכאוס (למפת הרי ירושלים מוגדלת)   השקמה של זכאוס (למפת הרי ירושלים רגילה)   השקמה של זכאוס (למפת ישראל רגילה)   ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום השקמה של זכאוס (למפת ישראל מוגדלת)   ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום השקמה של זכאוס השקמה של זכאוס המוכרת גם בשם שקמת זַכַּי הוא עץ שקמה הנמצא במרכזה של העיר יריחו סמוך לכיכר אל ג'ומזה. על פי המסורת הנוצרית זכאוס המוכס (אנ') טיפס על העץ על מנת לראות את ישוע. השקמה העתיקה מהווה אתר תיירות צליינית חשוב ביריחו יחד עם קרנטל. בברית החדשה מוזכר העץ כחלק מהסיפור על כיצד גאל ישוע את זַכַּי המוכס העשיר, והשיבו מדרכו הרעה: "ויבוא ויעבר ביריחו׃ והנה איש ושמו זכי מראשי המוכסים והוא עשיר׃ ויבקש לראות את ישוע מי הוא ולא יכֹל מפני העם כי שפל קומה היה׃ ויקדם וירץ ויעל על שקמה לראותו כי שם הדרך אשר יעבר בה׃ ויהי בבאו אל המקום ההוא ויבט ישוע ויראהו ויאמר אליו זכי רד מהר כי צריך אני לשבת היום בביתך׃ וימהר וירד ויאספהו בשמחה." — הבשורה על-פי לוקס, 19, 1-‏6 הנרי בייקר טריסטראם, מהחוקרים האירופיים הראשונים שהגיעו לארץ ישראל במאה ה-19 וסייר ביריחו ב-1864, כתב ביומנו: "למרות נדירותו לא נעלם העץ לגמרי מכיכר יריחו, שהרי מצאנו שני עצים זקנים בגיא הקטן הסמוך לחורבות" מדיה וקבצים בנושא השקמה של זכאוס בוויקישיתוף קראו בכותר - קרדום : דו ירחון לידיעת הארץ - יריחו וסביבתה (עמ' 154), באתר www.kotar.co.il, ‏אב תשמ"ג "עטרת קוצים וזר פרחים בחיי ישוע: פרחים וצמחים במסורת ובאמנות הנוצרית - בין השושן לשושנת יריחו - כלנית". כלנית. 2017-05-06. נבדק ב-2018-05-15. הנרי בייקר טריסטראם, תרגום: חיים בן-עמרם, מסע בארץ ישראל יומן 1863-1864, שביעית, מוסד ביאליק, תשע"ב, עמ' 165 ערך זה הוא קצרמר בנושא נצרות. אתם מוזמנים לתרום לוויקיפדיה ולהרחיב אותו.
הרי באוורס

הרי בָּאווֶרְס או הרי בָּאוּאֶרְס (באנגלית: Bowers Mountains) היא קבוצת הרים באנטארקטיקה. אורכם של הרכסים 145 קילומטרים ורוחבם 56 קילומטרים.  ההרים משתרעים לכיוון צפון - דרום. מצפונם נמצא חוף פנל, וההרים גובלים בקרחונים רניק, קאנהאם, בלק ולילי. הרכס כולל את ההרים והאתרים הבאים: ההרים התגלו לראשונה בפברואר 1911, מסיפון האונייה טרה נובה בה הפליגה המשלחת אנטארקטיקה הבריטית (משלחת טרה נובה) (Terra Nova), בפיקודו של לוטננט הארי פנל, ולימים ניתן להם השם "גבעות באוארס" (Bowers Hills)  על שם הנרי רוברטסון באוארס אשר נספה עם יתר חברי משלחתו של קפטן רוברט פלקון סקוט, בחזרתם מן הקוטב הדרומי ב-1912.  הרכס מופה באמצעות סקרים של הסקר הגאולוגי של ארצות הברית שבוצעו בין השנים 1962–1963, ובאמצעות תצלומי אוויר שבוצעו על ידי צי ארצות הברית בין השנים 1946-1947 ו 1960-1962.בעקבות מיפוי האזור התברר שלא מדובר בגבעות, אלא ברכסי הרים שגובהים מגיע ל-2,600 מטרים, ובהתאם שונה שם ההרים ל"הרי באוורס".  • Gunter Faure, Teresa M. Mensing, The Transantarctic Mountains: Rocks, Ice, Meteorites and Water, P 116-119 • Edmund Stump, The Ross Orogen of the Transantarctic Mountains, PP 48, 61, 71-72 הרי באוורס באתר הסקר הגאולוגי של ארצות הברית הרי באוורס באתר הגאזט האנטארקטי של ממשלת ניו זילנד הרי באוורס באתר הגאזט האנטארקטי של ממשלת אוסטרליה הרי באוורס באתר גאזט SCAR של ממשלת אוסטרליה תצלום לוויין של הרי באוורס מזג אוויר עדכני עבור הרי באוורס מידע גאוגרפי והיסטורי
רכס פוזי

רכס פּוֹזִי או רכס פּוֹסִי (באנגלית: Posey Range) הוא רכס הרים במזרח הרי באוורס שבאנטארקטיקה. הרכס גובל בקרחון סמית'סון, קרחון גרייבסון, קרחון לילי, וקרחון צ'אמפנס.   הרכס מופה לראשונה על ידי הסקר הגאולוגי של ארצות הברית באמצעות סקרים על הקרקע ובאמצעות תצלומי אוויר שבוצעו על ידי צי ארצות הברית בין השנים 1960–1962. שמו של הרכס ניתן לו על ידי הוועדה המייעצת לשמות אנטארקטיים, והוא נקרא על שם ג'וליאן וו. פוזי (Julian W. Posey) מטאורולוג שעמד בראש משלחת המחקר המדעית בתחנת הקוטב הדרומי, בחורף 1959. קרחון גרייבסון הר דראגר הר מולח קרחון סמית'סון • R. L. Oliver, P. R. James, J. B. Jago, Antarctic Earth Science, PP 119-120 רכס פוזי באתר הסקר הגאולוגי של ארצות הברית רכס פוזי באתר הגאזט האנטארקטי של ממשלת אוסטרליה רכס פוזי באתר הגאזט האנטארקטי SCAR של ממשלת אוסטרליה רכס פוזי באתר הגאזט האנטארקטי של ממשלת ניו זילנד תצלום לוויין של רכס פוזי תצלום לוויין של רכס פוזי מידע גאוגרפי והיסטורי
קרחון סמית'סון

קרחון סמית'סון או קרחון סמיתסון (באנגלית: Smithson Glacier) הוא קרחון בהרי באוורס שבאנטארקטיקה. הקרחון זורם למרגלות הר ורהייג וזורם לכיוון צפון, ממערב לרכס פוזי, עד הישפכו לקרחון גרייבסון, בסמוך להר דראגר. הקרחון נמצא בגובה 887 מטרים מעל פני הים. הקרחון מופה לראשונה על ידי הסקר הגאולוגי של ארצות הברית, באמצעות סקרים על הקרקע ובאמצעות תצלומי אוויר שבוצעו על ידי צי ארצות הברית בין השנים 1960–1962. שמו של הקרחון ניתן לו על ידי הוועדה המייעצת לשמות אנטארקטיים, והוא נקרא על שם סקוט ב. סמית'סון (Scott B. Smithson), שהיה גאולוג בתחנת מקמרדו, בין השנים 1967-1968. קרחון סמית'סון באתר הסקר הגאולוגי של ארצות הברית קרחון סמית'סון באתר מרכז המידע האנטארקטי של ממשלת אוסטרליה קרחון סמית'סון באתר הגאזט האנטארקטי SCAR של ממשלת אוסטרליה מידע היסטורי וגאוגרפי מידע גאוגרפי
תגובת סבטייה

תגובת סבטיֶיה (Sabatier) היא תגובה כימית שהתגלתה על ידי הכימאי הצרפתי פול סבטייה, ונקראה על שמו. בתגובה זו מגיב מימן עם פחמן דו-חמצני בטמפרטורה ולחץ גבוהים, ובנוכחות זרז ניקל, ליצירת מתאן ומים. זרז יעיל יותר לתהליך הוא רותניום על אלומינה. התיאור הכימי של התהליך: CO2 + 4H2 → CH4 + 2H2O הוצע כי תגובה זו יכולה לסייע לחקר המאויש של מאדים. זאת על ידי נשיאת מימן מכדור הארץ למאדים, שם יוגב עם פחמן דו-חמצני מהאטמוספירה המאדימית, ליצירת מתאן שישמש כדלק טילים. דבר זה יוביל לחסכון משמעותי במשקל אותו תצטרך לשאת החללית למאדים, ובכך לחסכון בעלות. מדיה וקבצים בנושא תגובת סבטייה בוויקישיתוף תגובות סבטייה משופרות לניצול משאבים מקומיים במשימות למאדים, אוניברסיטת יוסטון ערך זה הוא קצרמר בנושא כימיה. אתם מוזמנים לתרום לוויקיפדיה ולהרחיב אותו.